pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงสาธารณสุขใสสะอาด ร่วมต้านทุจริต
วันศุกร์ที่ 8 ธันวาคม 2560
กระทรวงสาธารณสุขใสสะอาด ร่วมต้านทุจริต
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข นําคณะผู้บริหารบุคลากรกระทรวงสาธารณสุข ประกาศเจตนารมณ์ต่อต้านการทุจริต เนื่องในวันต่อต้านคอร์รัปชั่นสากล (ประเทศไทย)
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข นําคณะผู้บริหารบุคลากรกระทรวงสาธารณสุข ประกาศเจตนารมณ์ต่อต้านการทุจริต เนื่องในวันต่อต้านคอร์รัปชั่นสากล (ประเทศไทย) ภายใต้แนวคิด“คนไทยไม่ทนต่อการทุจริต (Zero Tolerance)” กระทรวงสาธารณสุข ประจําปี 2560ที่ กระทรวงสาธารณสุข นนทบุรี ***** ธันวาคม 2560
รัฐบาลไทย-ข่าวทำเนียบรัฐบาล-บีโอไอจัดสัมมนานักลงทุนญี่ปุ่น
วันพฤหัสบดีที่ 21 พฤศจิกายน 2562
บีโอไอจัดสัมมนานักลงทุนญี่ปุ่น
บีโอไอจัดสัมมนานักลงทุนญี่ปุ่น
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) (คนกลาง) เป็นประธานเปิดงานสัมมนา Business Opportunity in Thailand โดยในงานมีผู้แทนจากสํานักงานคณะกรรมการนโยบายเขตพัฒนาพิเศษภาคตะวันออก (EEC) องค์การส่งเสริมการค้าต่างประเทศของญี่ปุ่น (JETRO) และผู้ประกอบการญี่ปุ่นในประเทศไทย ร่วมบรรยายให้ความรู้และประสบการณ์การทําธุรกิจในประเทศไทยแก่ คณะนักลงทุนญี่ปุ่น จํานวน 70 คน ณ ศูนย์นิทรรศการและการประชุมไบเทค บางนา เมื่อเร็วๆ นี้
รัฐบาลไทย-ข่าวทำเนียบรัฐบาล-ทส.บันทึกเทปถวายพระพร พระบาทสมเด็จพระเจ้าอยู่หัว
วันจันทร์ที่ 22 มิถุนายน 2563
ทส.บันทึกเทปถวายพระพร พระบาทสมเด็จพระเจ้าอยู่หัว
ทส.บันทึกเทปถวายพระพร พระบาทสมเด็จพระเจ้าอยู่หัว
ทส.บันทึกเทปถวายพระพร พระบาทสมเด็จพระเจ้าอยู่หัว
วันนี้ (22 มิ.ย. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหาร ทส. เข้าร่วมบันทึกเทปถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 เพื่อแสดงความจงรักภักดีและน้อมรําลึกในพระมหากรุณาธิคุณที่ทรงมีต่อพสกนิกรชาวไทย ณ สถานีวิทยุโทรทัศน์แห่งประเทศไทย (NBT) ช่อง 11
รัฐบาลไทย-ข่าวทำเนียบรัฐบาล-กระทรวงดิจิทัลฯ ดัน ดีป้า เปิดตัวแอปฯ “See Thru Thailand” คัมภีร์เที่ยวไทย ย้ำยุทธศาสตร์เทคโนโลยีดิจิทัลกระตุ้นเศรษฐกิจชุมชน
วันพุธที่ 7 กุมภาพันธ์ 2561
กระทรวงดิจิทัลฯ ดัน ดีป้า เปิดตัวแอปฯ “See Thru Thailand” คัมภีร์เที่ยวไทย ย้ํายุทธศาสตร์เทคโนโลยีดิจิทัลกระตุ้นเศรษฐกิจชุมชน
กระทรวงดิจิทัลฯ
กระทรวงดิจิทัลฯ สนับสนุน ดีป้า นําเทคโนโลยีดิจิทัลช่วยกระตุ้นธุรกิจท่องเที่ยว ล่าสุดจัดการเปิดตัว แอปพลิเคชัน “See Thru Thailand” บูรณาการเชื่อมโยงข้อมูลการท่องเที่ยวในประเทศ โดยนักท่องเที่ยวสามารถสร้างเส้นทางท่องเที่ยวด้วยตัวเอง พร้อมรีวิวสถานที่ท่องเที่ยวได้อย่างอิสระ นําร่องข้อมูลท่องเที่ยว 10 จังหวัด รองรับการใช้งาน 4 ภาษา
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ โดยสํานักงานส่งเสริมเศรษฐกิจดิจิทัล (ดีป้า) ได้จัดทําแอปพลิเคชัน “See Thru Thailand” ขึ้น ซึ่งเป็นแหล่งรวบรวมข้อมูลการท่องเที่ยวที่มีความทันสมัย สะดวกต่อการให้บริการสําหรับผู้ใช้งานที่มีความประสงค์จะท่องเที่ยว ซึ่งแอปพลิเคชันดังกล่าวรองรับการใช้งานของนักท่องเที่ยวชาวไทยและต่างชาติ ให้เข้าถึงข้อมูลด้านการท่องเที่ยวของประเทศไทยโดยง่าย นําร่องใน 10 จังหวัด ได้แก่ จังหวัดจันทบุรี ตราด เชียงใหม่ ลําปาง อุบลราชธานี บุรีรัมย์ เพชรบุรี กาญจนบุรี ตรัง และพังงา
สําหรับแอปพลิเคชัน See Thru Thailand นี้ ผู้ใช้งานสามารถสร้างเส้นทางท่องเที่ยวด้วยตัวเอง พร้อมแนะนําแหล่งท่องเที่ยว รีวิวของดีของเด็ดประจําจังหวัดต่าง ๆ ทั้ง 10 จังหวัด และยังส่งเสริมให้ผู้ประกอบการธุรกิจท่องเที่ยวตื่นตัวกับการใช้สื่อดิจิทัลสร้างโอกาสทางการตลาด โดยนักท่องเที่ยวและผู้ประกอบการสามารถเข้าไปปักหมุด สร้างเส้นทางด้วยตัวเอง สามารถใส่ภาพ คลิปวิดิโอหรือข้อความแนะนํา แสดงความคิดเห็นเกี่ยวกับสถานที่ท่องเที่ยวนั้นๆ ได้ รวมทั้งยังเป็นการเปิดโอกาสให้นักท่องเที่ยวได้มีส่วนร่วมและสัมผัสประสบการณ์ในการท่องเที่ยวด้วยรูปแบบใหม่ ที่เหมาะกับชีวิตดิจิทัลอย่างแท้จริง ซึ่งในปัจจุบันแอปพลิเคชันดังกล่าวรองรับการใช้งานได้ถึง 4 ภาษา คือ ภาษาไทย อังกฤษ จีน และญี่ปุ่น
ทั้งนี้ แอปพลิเคชัน See Thru Thailand ถือเป็นการบูรณาการเชื่อมโยงข้อมูลด้านการท่องเที่ยว การเชื่อมโยงข้อมูลการใช้งานวิเคราะห์การใช้งานของนักท่องเที่ยวตามแหล่งท่องเที่ยวต่าง ๆ ซึ่งส่วนนี้จะเป็นประโยชน์ต่อทั้ง 10 จังหวัดนําร่อง ในการเตรียมการรองรับการท่องเที่ยว โดยเฉพาะการเป็นจังหวัดหนึ่งในระเบียงเศรษฐกิจพิเศษภาคตะวันออก (EEC) และการบูรณาการแผนการประชาสัมพันธ์กับหน่วยงานที่เกี่ยวข้อง เช่น การท่องเที่ยวแต่ละจังหวัดในแผนยุทธศาสตร์การท่องเที่ยว เมืองหลัก เมืองรอง เพื่อการใช้งานและสร้างกิจกรรมที่เชื่อมโยงกัน อาทิ แรลลี่เชิงท่องเที่ยว ซึ่งเป็นการกระจายรายได้สู่ท้องถิ่น พร้อมทั้งตอบสนองพฤติกรรมของนักท่องเที่ยวที่เปลี่ยนไป และเป็นหนึ่งในภารกิจของดีป้า ด้านการส่งเสริมให้มีการนําดิจิทัลเทคโนโลยีไปใช้ให้เกิดประโยชน์เชิงเศรษฐกิจ
*********************
รัฐบาลไทย-ข่าวทำเนียบรัฐบาล-พิธีมอบประกาศนียบัตรและปิดการฝึกอบรมหลักสูตร “นักบริหารระดับสูง” รุ่นที่ 18
วันศุกร์ที่ 26 พฤษภาคม 2560
พิธีมอบประกาศนียบัตรและปิดการฝึกอบรมหลักสูตร “นักบริหารระดับสูง” รุ่นที่ 18
รองปลัดกระทรวงอุตสาหกรรม เป็นประธานในพิธีมอบประกาศนียบัตรและปิดการฝึกอบรมหลักสูตร “นักบริหารระดับสูง” รุ่นที่ 18
วันนี้ (26 พฤษภาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีมอบประกาศนียบัตรและปิดการฝึกอบรมหลักสูตร “นักบริหารระดับสูง” รุ่นที่ 18 โดยมีนางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม ร่วมงาน ณ ห้องจรัสเมือง 1 ชั้น 2 โรงแรมเดอะทวิน ทาวเวอร์
รัฐบาลไทย-ข่าวทำเนียบรัฐบาล-กรมเจ้าท่าแจ้งการเพิกถอนทะเบียนเรือประมงเนื่องจากใบอนุญาตใช้เรือสิ้นอายุ และเจ้าของเรือไม่ได้ยื่นคำขอต่อใบอนุญาตภายในกำหนด
วันพุธที่ 20 มิถุนายน 2561
กรมเจ้าท่าแจ้งการเพิกถอนทะเบียนเรือประมงเนื่องจากใบอนุญาตใช้เรือสิ้นอายุ และเจ้าของเรือไม่ได้ยื่นคําขอต่อใบอนุญาตภายในกําหนด
กรมเจ้าท่า (จท.) กระทรวงคมนาคม แจ้งว่า ตามที่พระราชกําหนดแก้ไขเพิ่มเติมพระราชบัญญัติเรือไทย พุทธศักราช 2481 พ.ศ. 2561 มีผลบังคับใช้ตั้งแต่วันที่ 28 มีนาคม 2561
ซึ่งมีบทบัญญัติเกี่ยวกับการดําเนินการด้านทะเบียนเรือประมงเปลี่ยนแปลงไป รวมทั้งมีบทลงโทษที่สูงขึ้น ดังนั้นเพื่อให้เจ้าของเรือได้ดําเนินการต่ออายุใบอนุญาตใช้เรืออย่างถูกต้องและไม่ขัดต่อบทบัญญัติของพระราชกําหนดฯ ดังกล่าว จท. จึงขอประชาสัมพันธ์ให้เจ้าของเรือประมงดําเนินการ ดังนี้
1. ให้เจ้าของเรือประมงยื่นขอต่ออายุใบอนุญาตใช้เรือก่อนใบอนุญาตใช้เรือสิ้นอายุ หากเจ้าของเรือไม่ยื่นขอต่ออายุใบอนุญาตใช้เรือภายใน 30 วัน นับตั้งแต่ใบอนุญาตสิ้นอายุ เรือลําดังกล่าวจะถูกเพิกถอนทะเบียนเรือ
2. เจ้าของเรือประมงที่ถูกเพิกถอนทะเบียนเรือจะต้องแจ้งจุดจอดเรือให้ จท. ทราบภายใน 24 ชั่วโมง นับตั้งแต่วันที่ได้รับแจ้งการถูกถอนทะเบียนเรือ เพื่อดําเนินการล็อกเรือและทําเครื่องหมายหรือสัญลักษณ์การถูกเพิกถอนทะเบียนเรือ รวมทั้งต้องคืนใบทะเบียนเรือและใบอนุญาตใช้เรือให้กับ จท. ภายในกําหนด
ทั้งนี้ การใช้เรือที่ไม่มีใบอนุญาตใช้เรือ หรือใบอนุญาตใช้เรือสิ้นอายุ มีโทษปรับไม่เกินหนึ่งหมื่นบาท ตามพระราชบัญญัติการเดินเรือในน่านน้ําไทย (ฉบับที่ 6) แก้ไขเพิ่มเติมโดยพระราชบัญญัติการเดินเรือ (ฉบับที่ 14) พ.ศ. 2535 ในกรณีที่เจ้าของเรือประสงค์ที่จะหยุดใช้เรือเป็นการชั่วคราว สามารถแจ้งได้ที่สํานักงานเจ้าท่าภูมิภาคสาขา หรือ จท. เพื่อป้องกันไม่ให้ถูกเพิกถอนทะเบียนเรือ โดยสอบถามรายละเอียดเพิ่มเติมได้ที่ สํานักงานเจ้าท่าภูมิภาคสาขา หรือสํานักมาตรฐานทะเบียนเรือ จท. โทร. 0 2233 1311 - 8 ต่อ 293 , 247
รัฐบาลไทย-ข่าวทำเนียบรัฐบาล-รัฐมนตรีกระทรวงดิจิทัลฯ - ผู้บริหารกรมอุตุฯ เฉลิมฉลองอ่านคำปราศรัยเนื่องในวันอุตุนิยมวิทยาโลก ประจำปี 2563
วันจันทร์ที่ 16 มีนาคม 2563
รัฐมนตรีกระทรวงดิจิทัลฯ - ผู้บริหารกรมอุตุฯ เฉลิมฉลองอ่านคําปราศรัยเนื่องในวันอุตุนิยมวิทยาโลก ประจําปี 2563
รัฐมนตรีกระทรวงดิจิทัลฯ - ผู้บริหารกรมอุตุฯ เฉลิมฉลองอ่านคําปราศรัยเนื่องในวันอุตุนิยมวิทยาโลก ประจําปี 2563
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย คณะผู้บริหารกรมอุตุนิยมวิทยาร่วมเป็นเกียรติในการอ่านคําปราศรัยเนื่องในวันอุตุนิยมวิทยาโลก ประจําปี 2563 โดยรัฐมนตรีว่าการกระทรวงดิจิทัลเพื่อเศรษฐกิจและสังคม เป็นผู้อ่านคําปราศรัย ณ ห้อง Think Big ชั้น 20 สํานักงานพัฒนาธุรกรรมทางอิเล็กทรอนิกส์ (สพธอ.) หรือ ETDA อาคารเดอะไนน์ ทาวเวอร์ แกรนด์ พระรามเก้า (อาคารบี) เมื่อวันที่ 13 มีนาคม 2563
เนื่องด้วยองค์การอุตุนิยมวิทยาโลกกําหนดให้เป็นวันที่ 23 มีนาคม ของทุกปี เป็นวันอุตุนิยมวิทยาโลก องค์การอุตุนิยมวิทยาโลกและประเทศสมาชิกร่วมเฉลิมฉลอง และเผยแพร่ความรู้ประเด็นสําคัญที่ทั่วโลกให้ความสนใจ ซึ่งในปี 2563 นี้ ได้กําหนดประเด็นเรื่อง “Climate and Water” หรือ ภูมิอากาศและน้ําโดยมีจุดเน้นคือการรับมือกับการเปลี่ยนแปลงสภาพภูมิอากาศ และปัญหาด้านน้ํา ในลักษณะที่มีการประสานความร่วมมือกันระหว่างหน่วยงานทางอุตุนิยมวิทยากับหน่วยงานที่เกี่ยวข้องเพื่อเป้าหมายระดับโลกในการพัฒนาอย่างยั่งยืนด้าน การเปลี่ยนแปลงสภาพภูมิอากาศและการลดความเสี่ยงจากภัยพิบัติ โดยในปีนี้ได้รับเกียรติจาก นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นผู้อ่านคําปราศรัย และมีผู้บริหารกรมอุตุนิยมวิทยา ประกอบด้วย รองอธิบดีกรมอุตุนิยมวิทยา ผู้อํานวยการกองต่างๆ ร่วมเป็นเกียรติในการอ่านคําปราศรัยเนื่องในวันอุตุนิยมวิทยาโลก ซึ่งจะออกอากาศผ่านโทรทัศน์รวมการเฉพาะกิจแห่งประเทศไทยวันจันทร์ที่ 23 มีนาคม 2563 เวลา 11.51 น.
*****************
รัฐบาลไทย-ข่าวทำเนียบรัฐบาล-สรรรพากรเดินหน้าทดสอบ Tax Sandbox นำนวัตกรรมที่ใช้เทคโนโลยีเพิ่มประสิทธิภาพบริการด้านภาษี ให้ถูกใจประชาชน
วันจันทร์ที่ 20 กรกฎาคม 2563
สรรรพากรเดินหน้าทดสอบ Tax Sandbox นํานวัตกรรมที่ใช้เทคโนโลยีเพิ่มประสิทธิภาพบริการด้านภาษี ให้ถูกใจประชาชน
สรรพากรต่อยอดนํานวัตกรรมจากงาน #HACKATAX Thailand’s First Senior-level Hackathon มาทดสอบใน Tax Sandbox ภายใต้สภาพแวดล้อมที่เน้นการนําเทคโนโลยีมาใช้เพิ่มประสิทธิภาพการให้บริการภาษีที่ถูกใจประชาชน คาดนํามาใช้ได้จริงในปี 2564
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “โครงการ Tax Sandbox เพื่อทดสอบนวัตกรรมในการเพิ่มประสิทธิภาพการให้บริการด้านภาษี เป็นการต่อยอดจากการจัดงาน #HACKATAX Thailand’s First Senior-level Hackathon ภายใต้แนวคิด “Real experts. Real solutions. Real impact.” ซึ่งได้จัดขึ้นเมื่อปี พ.ศ.2562 และในขณะนี้ กรมสรรพากรได้เปิดโอกาสให้ผู้ที่ได้รับรางวัล นําผลงานเข้าร่วมทดสอบในโครงการ Tax Sandbox โดยกรมสรรพากร จะสนับสนุนให้มีการปรับปรุงแก้ไข กฎ ระเบียบ หรือ หลักเกณฑ์บางประการ ตามความเหมาะสมและความจําเป็นแล้วแต่กรณี เพื่อสนับสนุนส่งเสริมให้เกิดการพัฒนานวัตกรรมที่นําเทคโนโลยีมายกระดับการให้บริการด้านภาษี ให้ถูกใจประชาชน และเพิ่มขีดความสามารถในการแข่งขันของประเทศไปพร้อมกัน รวมทั้งยังเปิดโอกาสให้ภาคเอกชนที่ต้องการดําเนินการทดสอบผลงานที่เป็นการจัดทํา ส่งมอบ เก็บรักษาข้อมูลใบกํากับภาษีอิเล็กทรอนิกส์บนโครงข่ายบล็อกเชนเข้าร่วมทดสอบในครั้งนี้ด้วย”
โฆษกกรมสรรพากร กล่าวเพิ่มเติมว่า “กรมสรรพากรได้เปิดโอกาสให้ภาคเอกชนเข้าร่วมโครงการ Tax Sandbox ทดสอบนวัตกรรม ที่นําเทคโนโลยีมาสนับสนุนเพื่อเพิ่มประสิทธิภาพในการให้บริการ ระหว่างวันที่ 27 เมษายน ถึงวันที่ 5 มิถุนายน 2563 ปรากฏว่ามีผลงานที่ผ่านการพิจารณาเข้าร่วมทดสอบ จํานวน 5 ผลงาน* สําหรับโครงการ Tax Sandbox เป็นอีกหนึ่งโครงการฯ ที่กรมสรรพากรดําเนินการภายใต้แนวคิด “การยึดลูกค้าเป็นศูนย์กลาง” มีระยะเวลาในการทดสอบไม่เกิน 1 ปี 6 เดือน ผลจากการดําเนินการจะได้นวัตกรรมที่สามารถตอบสนองความต้องการของผู้เสียภาษี ช่วยให้ “ภาษี” เป็นเรื่องง่ายสําหรับผู้ประกอบธุรกิจ ช่วยลดต้นทุน และลดขั้นตอนในการดําเนินการด้านภาษี อันจะส่งผลดีต่อการดําเนินธุรกิจและเสริมสร้างความสมัครใจในการเสียภาษีอีกทางหนึ่งด้วย และหากมีความคืบหน้าจากการทดสอบในโครงการ Tax Sandbox ของภาคเอกชนทั้ง 5 รายแล้ว กรมสรรพากรจะประชาสัมพันธ์ให้ทราบต่อไป”
*1.ผลงานชื่อ iTAX bnk จากบริษัท ไอแท็กซ์ อินคอเปอร์เรชั่น จํากัด 2.ผลงานชื่อ T-Wallet จากบริษัท บิลมีเวนเจอร์ จํากัด 3.ผลงานชื่อ DARK จากบริษัท บิลค์ วัน กรุ๊ป จํากัด และ บริษัท แอ็คโคเมท จํากัด 4.ผลงานชื่อ Blockchain for Procure-to-Pay จากบริษัท ดิจิทัล เวนเจอร์ส จํากัด และ 5.ผลงานชื่อ แพลตฟอร์ม การจัดทําและนําส่ง e-Tax invoice จากบริษัท บีทามส์ โซลูชั่น จํากัด
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะถวายพระพรชัยมงคล สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา
วันเสาร์ที่ 12 สิงหาคม 2560
พิธีอัญเชิญเครื่องราชสักการะถวายพระพรชัยมงคล สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา
พิธีอัญเชิญเครื่องราชสักการะถวายพระพรชัยมงคล สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา  พระลานพระราชวังดุสิต
วันนี้ (12 สิงหาคม 2560) นางเบญจมาพร เอกฉัตร์
รองเลขาธิการสํานักงานมาตรฐานผลิตภัณฑ์อุตสาหกรรม นําทีมข้าราชการ พนักงานและเจ้าหน้าที่กระทรวงอุตสาหกรรม ร่วมเดินขบวนอัญเชิญเครื่องราชสักการะถวายพระพรชัยมงคล สมเด็จพระนางเจ้าสิริกิติ์พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวันเฉลิมพระชนมพรรษา 85 พรรษา 12 สิงหาคม 2560 ณ พระลานพระราชวังดุสิต
รัฐบาลไทย-ข่าวทำเนียบรัฐบาล-‘หม่อมเต่า’ห่วงใยแรงงาน เยียวยาครอบครัวผู้เสียชีวิตขณะซ่อมบ่อบำบัดน้ำเสีย จ.สงขลา
วันพฤหัสบดีที่ 15 สิงหาคม 2562
‘หม่อมเต่า’ห่วงใยแรงงาน เยียวยาครอบครัวผู้เสียชีวิตขณะซ่อมบ่อบําบัดน้ําเสีย จ.สงขลา
รัฐมนตรีว่าการกระทรวงแรงงาน ห่วงใยแรงงาน กําชับหน่วยงานสังกัดในพื้นที่ตรวจสอบข้อเท็จจริงและให้การช่วยเหลือเยียวยาครอบครัวผู้เสียชีวิตและผู้ประสบเหตุกรณีขาดอากาศหายใจขณะลงไปซ่อมบ่อบําบัดน้ําเสียในโรงงานผลิตน้ํายาง จ.สงขลา ตามสิทธิประโยชน์ที่กฎหมายกําหนด
รัฐมนตรีว่าการกระทรวงแรงงาน ห่วงใยแรงงาน กําชับหน่วยงานสังกัดในพื้นที่ตรวจสอบข้อเท็จจริงและให้การช่วยเหลือเยียวยาครอบครัวผู้เสียชีวิตและผู้ประสบเหตุกรณีขาดอากาศหายใจขณะลงไปซ่อมบ่อบําบัดน้ําเสียในโรงงานผลิตน้ํายาง จ.สงขลา ตามสิทธิประโยชน์ที่กฎหมายกําหนด เผยหากลูกจ้างขึ้นทะเบียนประกันสังคมจะได้รับความคุ้มครองตามสิทธิประโยชน์ที่กฎหมายกําหนด
เมื่อวันที่ 15 สิงหาคม 2562 หม่อมราชวงศ์จัตุมงคล โสณกกุล รัฐมนตรีว่าการกระทรวงแรงงาน มีความห่วงใยแรงงานที่ประสบเหตุเสียชีวิตเนื่องจากขาดอากาศหายใจขณะลงไปซ่อมแซมบ่อบําบัดน้ําเสียภายในโรงงานผลิตน้ํายางข้นที่จังหวัดสงขลา เป็นเหตุให้เสียชีวิตจํานวน 3 ราย และอาการสาหัสจํานวน 1 ราย ขณะนี้ยังต้องพักรักษาตัวอยู่ในห้องไอซียู โดย รมว.แรงงาน ได้กําชับให้หน่วยงานในสังกัดกระทรวงแรงงานในพื้นที่จังหวัดสงขลา เร่งตรวจสอบข้อเท็จจริงและให้การช่วยเหลือครอบครัวของลูกจ้างที่เสียชีวิตและได้รับผลกระทบจากเหตุการณ์ดังกล่าวอย่างใกล้ชิด เพื่อให้ได้รับสิทธิประโยชน์ตามกฎหมาย
ทั้งนี้ จากการตรวจสอบ พบว่า สถานที่เกิดเหตุเป็นที่ตั้งของบริษัท ทัทวิน จํากัด ซึ่งตั้งอยู่เลขที่ 574/1 ม.5 ต.พังลา อ.สะเดา จ.สงขลา ประกอบกิจการผลิตน้ํายางข้น มีลูกจ้าง 290 คน ได้ว่าจ้างบริษัท สิ่งแวดล้อมภาคใต้ จํากัด เพื่อปรับปรุงบ่อบําบัดน้ําเสีย ในวันเกิดเหตุ (13 ส.ค.62) เวลาประมาณ 13.00 น.นายสานิต ไม่ทราบนามสกุล วิศวกรเป็นเจ้าของบริษัทได้นําลูกจ้างเข้าซ่อมแซมบ่อบําบัดน้ําเสีย ขนาดลึก 1.5 เมตร กว้าง 1.5 เมตร ซึ่งขณะทําการซ่อมแซมจนงานแล้วเสร็จพบว่ามีจุดที่ต้องแก้ไข จึงได้สั่งให้ลูกจ้าง จํานวน 2 คน
(ไม่ทราบชื่อ) ลงไปแก้ไข จนทั้งสองเป็นลมหมดสติ ติดต่อไม่ได้ นายสานิตฯ จึงได้ลงไปในบ่อพร้อมกับลูกจ้างอีก 1 คน จนทั้งสองได้หมดสติด้วย ลูกจ้างผู้เห็นเหตุการณ์ได้กลิ่นแก๊สไข่เน่า จึงได้ตามพนักงานเพื่อให้ช่วยนําทั้ง 4 คนออกมาจากบ่อฯ จากนั้นจึงได้เรียกรถฉุกเฉินนําส่งโรงพยาบาลปาดังเบซาร์ 1 คน และโรงพยาบาลสงขลานครินทร์หาดใหญ่ 2 คน และพบว่าทั้ง 3 คนได้เสียชีวิตลงแล้ว ส่วนนายสานิต ได้นําส่งโรงพยาบาลหาดใหญ่ ขณะนี้อยู่ในห้องไอซียู
ส่วนการช่วยเหลือครอบครัวของผู้เสียชีวิตและผู้ประสบอันตรายจากการทํางานที่กําลังนอนพักรักษาตัวอยู่ในขณะนี้นั้น หน่วยงานในสังกัดกระทรวงแรงงานในพื้นที่จังหวัดสงขลากําลังตรวจสอบความเป็นผู้ประกันตนของลูกจ้างที่เสียชีวิตทั้ง 3 ราย และอีกรายที่ได้รับบาดเจ็บอาหารสาหัส เพื่อให้การช่วยเหลือเยียวยา โดยหากเป็นผู้ประกันตนในระบบประกันสังคมญาติจะได้รับเงินค่าทําศพรายละ 33,000 บาท ค่าทดแทนเสียชีวิตร้อยละ 70 ของค่าจ้างรายเดือนเป็นระยะเวลา 10 ปี และค่ารักษาพยาบาลและค่าทดแทนของลูกจ้างที่นอนพักรักษาตัวในโรงพยาบาลอีกด้วย
----------------------------------
กองเผยแพร่และประชาสัมพันธ์/
ชนินทร เพ็ชรทับ-ข่าว/
กรมสวัสดิการและคุ้มครองแรงงาน-ข้อมูล/
15 สิงหาคม 2562
รัฐบาลไทย-ข่าวทำเนียบรัฐบาล-ดูแลช่วยเหลือ อสม. กรณีติดเชื้อโควิด-19
วันอาทิตย์ที่ 26 เมษายน 2563
ดูแลช่วยเหลือ อสม. กรณีติดเชื้อโควิด-19
วันอาทิตย์ที่ 19 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยสํานักงานหลักประกันสุขภาพแห่งชาติดูแลช่วยเหลือผู้ให้บริการและอาสาสมัครสาธารณสุขประจําหมู่บ้าน หรือ อสม. ที่มีสิทธิบัตรทอง หากต้องเจ็บป่วยเพราะติดโรคโควิด-19 ในระหว่างการปฏิบัติงาน โดยกรณีเสียชีวิตหรือทุพพลภาพอย่างถาวร หรือเจ็บป่วยเรื้อรังที่ต้องได้รับการรักษาตลอดชีวิต และมีผลกระทบอย่างรุนแรงต่อการดํารงชีวิต รับเงินช่วยเหลือได้ตั้งแต่ 480,000 - 800,000 บาท กรณีสูญเสียอวัยวะหรือพิการที่มีผลกระทบต่อการดํารงชีวิต รับเงินช่วยเหลือตั้งแต่ 200,000 - 480,000 บาท และกรณีบาดเจ็บหรือเจ็บป่วยต่อเนื่อง รับเงินช่วยเหลือไม่เกิน 200,000 บาท ทั้งนี้ รัฐบาลขอบคุณ อสม. ทุกคน ที่มีส่วนสําคัญในการดูแลประชาชนถึงในระดับครัวเรือน ทําให้ไทยมีมาตรฐานด้านสาธารณสุขที่มีประสิทธิภาพติดอันดับโลก
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลไม่มีเจตนาให้เกิดการทุจริตในโครงการระบายข้าว พร้อมตรวจสอบ ทำทุกอย่างตามกฎกติกา
วันอังคารที่ 17 ตุลาคม 2560
นายกรัฐมนตรียืนยันรัฐบาลไม่มีเจตนาให้เกิดการทุจริตในโครงการระบายข้าว พร้อมตรวจสอบ ทําทุกอย่างตามกฎกติกา
นายกรัฐมนตรียืนยันรัฐบาลไม่มีเจตนาให้เกิดการทุจริตในโครงการระบายข้าว พร้อมตรวจสอบ ทําทุกอย่างตามกฎกติกา
วันนี้ (17 ตุลาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการระบายข้าวในสต๊อคของรัฐบาลว่า รัฐบาลมีแผนระบายข้าวให้หมดสต๊อค เพราะเป็นการลดภาระงบประมาณในการบริหารจัดการของรัฐบาล แต่ปัญหาการร้องเรียนก็ต้องตรวจสอบ โดยจะทําทุกอย่างตามกฎกติกา ทั้งนี้ รัฐบาลมีเจตนามุ่งมั่นไม่ให้กระทบต่อราคาข้าวฤดูกาลใหม่ และทุกอย่างทํางานตามแผนงานที่วางไว้ รวมถึงสินค้าเกษตรต่าง ๆ ต้องทําอย่างเหมาะสม พร้อมกล่าวยืนยันว่า รัฐบาลไม่มีเจตนาให้เกิดการทุจริตเกิดขึ้น ขอความร่วมมือทุกคนให้ช่วยกัน
-------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีเร่งเบิกจ่ายงบลงทุนรัฐวิสาหกิจ ประเดิมขับเคลื่อนเศรษฐกิจในไตรมาสแรกปี 63
วันพุธที่ 15 มกราคม 2563
รองนายกรัฐมนตรีเร่งเบิกจ่ายงบลงทุนรัฐวิสาหกิจ ประเดิมขับเคลื่อนเศรษฐกิจในไตรมาสแรกปี 63
สคร.ได้จัดประชุมติดตามและเร่งรัดการเบิกจ่ายงบลงทุนของรัฐวิสาหกิจ ณ ห้องวายุภักษ์ 4 กระทรวงการคลัง โดยมีรองนายกรัฐมนตรี (นายสมคิด จาตุศรีพิทักษ์) เป็นประธาน และได้เชิญผู้บริหารรัฐวิสาหกิจที่มีวงเงินลงทุนขนาดใหญ่ 19 แห่ง
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในวันนี้ สคร. ได้จัดประชุมติดตามและเร่งรัดการเบิกจ่ายงบลงทุนของรัฐวิสาหกิจ ณ ห้องวายุภักษ์ 4 กระทรวงการคลัง โดยมีรองนายกรัฐมนตรี (นายสมคิด จาตุศรีพิทักษ์) เป็นประธาน และได้เชิญผู้บริหารรัฐวิสาหกิจที่มีวงเงินลงทุนขนาดใหญ่ 19 แห่ง รวมถึงผู้บริหารบริษัทในเครือเพื่อรับนโยบายในการเร่งรัดการเบิกจ่ายงบลงทุนให้เป็นไปตามเป้าหมายที่วางไว้ และให้สามารถช่วยกระตุ้นเศรษฐกิจปี 2563 ได้อย่างต่อเนื่อง
นายชาญวิทย์ นาคบุรี รองผู้อํานวยการ สคร. กล่าวเพิ่มเติมว่า ในปี 2563 รัฐวิสาหกิจมีกรอบลงทุนรวมจํานวน 345,141 ล้านบาท โดยเป็นกรอบการลงทุนของรัฐวิสาหกิจปีงบประมาณจํานวน 199,978 ล้านบาท และรัฐวิสาหกิจปีปฏิทินจํานวน 145,163 ล้านบาท โดยมีโครงการลงทุนขนาดใหญ่ที่สําคัญ เช่น โครงการรถไฟความเร็วสูงไทย - จีน โครงการรถไฟฟ้าสายสีแดง และโครงการก่อสร้างรถไฟทางคู่ของการรถไฟแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม – มีนบุรี ของการรถไฟฟ้าขนส่งมวลชนแห่งประเทศไทย โครงการพัฒนาท่าอากาศยานสุวรรณภูมิ ของบริษัท ท่าอากาศยานไทย จํากัด (มหาชน) โครงการพัฒนาโรงไฟฟ้าบางปะกงของการไฟฟ้าฝ่ายผลิตแห่งประเทศไทย โครงการพัฒนาระบบส่งและจําหน่ายระยะที่ 1 ของการไฟฟ้าส่วนภูมิภาค และโครงการแผนปรับปรุงและขยายระบบจําหน่ายพลังไฟฟ้าฉบับที่ 12 ปี 2560 – 2564 ของการไฟฟ้านครหลวง
นายประภาศ คงเอียด ผู้อํานวยการ สคร. กล่าวสรุปผลการประชุมว่ารองนายกรัฐมนตรี (นายสมคิด จาตุศรีพิทักษ์) ได้มอบนโยบายแก่รัฐวิสาหกิจให้เร่งรัดการเบิกจ่ายงบลงทุนรัฐวิสาหกิจอย่างต่อเนื่อง โดยให้รัฐวิสาหกิจเร่งเบิกจ่ายให้เร็วขึ้นในส่วนโครงการที่สามารถดําเนินการได้ก่อน (Front - Loaded) รวมถึงให้รัฐวิสาหกิจเร่งเบิกจ่ายโครงการที่มี Import Content หรือการลงทุนในต่างประเทศที่มีมูลค่าสูงด้วย นอกจากนี้ ที่ประชุมได้ร่วมกําหนดเป้าหมายให้รัฐวิสาหกิจ 45 แห่ง และบริษัทในเครือให้มีการเบิกจ่ายในไตรมาสที่ 1 ปี 2563 (เดือนมกราคม – มีนาคม 2563) ไม่ต่ํากว่า 100,000 ล้านบาท
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน “Korea-Thailand 60th Anniversary of Diplomatic Relation : Maekyung Thailand Forum”
วันศุกร์ที่ 18 พฤษภาคม 2561
รมว.ดิจิทัลฯ ปาฐกถาพิเศษในงาน “Korea-Thailand 60th Anniversary of Diplomatic Relation : Maekyung Thailand Forum”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษในงานสัมมนา “Korea-Thailand 60th Anniversary of Diplomatic Relation : Maekyung Thailand Forum” โดย เมคยอง มีเดีย กรุ๊ป (Maekyung Media Group) สื่อชั้นนําด้านธุรกิจของสาธารณรัฐเกาหลี จัดขึ้น เพื่อเป็นเวทีให้นักธุรกิจเกาหลีใต้ได้เล็งเห็นถึงโอกาสในการลงทุนในประเทศไทยที่เปิดกว้าง และมีความพร้อมรองรับการลงทุนใหม่ๆ ทั้งการพัฒนาโครงสร้างพื้นฐานทั่วประเทศ การพัฒนาพื้นที่ระเบียงเศรษฐกิจพิเศษภาคตะวันออก (อีอีซี) การจัดตั้งเขตพัฒนานวัตกรรม (อีอีซีไอ) และดิจิทัลพาร์ค ไทยแลนด์ (อีอีซีดี) เพื่อเป็นแหล่งรองรับการลงทุนใหม่ของเกาหลีใต้ และเป็นศูนย์กลางของอุตสาหกรรมเป้าหมายในอนาคต โดยรัฐบาลไทยได้ปรับปรุงการอํานวยความสะดวกในการดําเนินธุรกิจให้มีประสิทธิภาพมากยิ่งขึ้น อาทิ การปรับแก้กฎหมายส่งเสริมการลงทุน กฎหมายด้านศุลกากร การออกกฎหมายอีอีซี และการออกสมาร์ทวีซ่า เปิดโอกาสให้นักลงทุนและผู้เชี่ยวชาญที่มีความสามารถในการพัฒนาอุตสาหกรรมเป้าหมาย สามารถเข้ามาทํางานในไทยได้สะดวกยิ่งขึ้น โดยงานสัมมนาฯในครั้งนี้ มีนักธุรกิจและนักลงทุนชั้นนําจากเกาหลีใต้เข้าร่วมงานกว่า 170 คน ซึ่งถือเป็นโอกาสของทั้งสองประเทศในการเชื่อมโยงความร่วมมือด้านธุรกิจต่อกัน เมื่อวันที่ 17 พฤษภาคม 2561 ณ โรงแรมสยามเคมปินสกี้ ถนนพระรามที่ 1 เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-นายกรัฐมนตรีรับมอบเงินสนับสนุนการแก้ปัญหาการแพร่ระบาดของไวรัสโควิด-19 ให้มั่นใจรัฐบาลจะดำเนินมาตรการควบคุมการแพร่ระบาดอย่างดีที่สุด
วันอังคารที่ 17 มีนาคม 2563
นายกรัฐมนตรีรับมอบเงินสนับสนุนการแก้ปัญหาการแพร่ระบาดของไวรัสโควิด-19 ให้มั่นใจรัฐบาลจะดําเนินมาตรการควบคุมการแพร่ระบาดอย่างดีที่สุด
นายกรัฐมนตรีรับมอบเงินสนับสนุนการแก้ปัญหาการแพร่ระบาดของไวรัสโควิด-19 ให้มั่นใจรัฐบาลจะดําเนินมาตรการควบคุมการแพร่ระบาดอย่างดีที่สุด
วันนี้ (17 มีนาคม 2563) เวลา 08.20 น. ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับมอบเงินสนับสนุนการแก้ไขปัญหาโรคโควิด -19 ในนามของ มูลนิธิ พล.ต.อ.สมยศ พุ่มพันธุ์ม่วง จํานวน 10 ล้านบาท และ ดร.แสงชัย โสตถีวรกุล นายกสมาคมแต้จิ๋วแห่งประเทศไทย และคณะได้มอบเงินสนับสนุน อีก 5 ล้านบาทด้วย
โอกาสนี้ นายกรัฐมนตรี กล่าวขอบคุณถือเป็นการทําบุญกุศลร่วมกัน โดยจะนําเงินที่ได้รับมอบใช้เพื่อสิ่งของจําเป็นให้สําหรับบุคลากรและเจ้าหน้าที่ทางการแพทย์ ทั้งนี้ ไม่ใช่ว่ารัฐบาลไม่มีงบประมาณ แต่เตรียมไว้ใช้เมื่อยามจําเป็น นายกรัฐมนตรียังกล่าวถึงมาตรการของสมาคมฟุตบอลแห่งประเทศไทย ที่ยังเปิดให้มีการแข่งขันแต่ไม่อนุญาตให้เข้าชมนั้น ว่า ต้องมีมาตรการที่เข้มงวด ทั้งการคัดกรอง ตรวจวัดอุณหภูมิ ตามข้อกําหนดของกระทรวงสาธารณสุขด้วย ซึ่งประชาชนส่วนใหญ่ดูแลตัวเองเป็นอย่างดี เมื่อมีอาการก็ไปพบแพทย์หรือกักตัวอยู่ภายในที่พัก ดังนั้น สิ่งสําคัญ คือ ประชาชนต้องรู้จักป้องกันตนเองให้มากขึ้น อย่างไรก็ตาม นายกรัฐมนตรียังเข้าใจว่า มาตรการรัฐที่บังคับใช้ อาจส่งผลกระทบและทําให้ประชาชนได้รับความเดือดร้อน ซึ่งเป็นความจําเป็นและจะต้องดําเนินการต่อไป แม้ไวรัสจะแพร่ระบาดได้อย่างรวดเร็วและควบคุมยาก แต่รัฐบาลยังควบคุมสถานการณ์การแพร่ระบาดได้ดี ด้วยมาตรการตรวจคัดกรองอย่างเข้มงวดตั้งแต่ประเทศต้นทาง เดินทางเข้าประเทศไทย โดยเฉพาะการใช้แอปพลิเคชันเพื่อติดตามตัว และให้มีการรายงานเป็นระยะ
โอกาสนี้ นายกรัฐมนตรียังได้แสดงตัวอย่างหน้ากากอนามัยแบบผ้าของตนเองว่า เป็นการนําเศษผ้าที่เหลือจากการตัดเสื้อ มาตัดเย็บเป็นหน้ากากผ้าอนามัยเพื่อใช้ในช่วงนี้ เพื่อเป็นหน้ากากทางเลือกที่ใช้ป้องกันโรคได้ ทั้งนี้ ได้สั่งการให้องค์กรปกครองส่วนท้องถิ่น ผลิตหน้ากากอนามัยแบบผ้าจํานวน 50 ล้านชิ้น เพื่อแจกจ่ายให้กับประชาชนอีกช่องทางหนึ่งด้วย และสั่งให้ผลิตเพิ่มอีก 10 ล้านชนิด เพื่อลดการใช้หน้ากากอนามัยแบบครั้งเดียว ที่บุคลากรทางการแพทย์มีความจําเป็นต้องใช้ ซึ่งผลิตได้เพียง 38 ล้านชิ้นต่อเดือน เนื่องจากวัตถุดิบขาดแคลน ต้องนําเข้าจากต่างประเทศ ส่วนข้อเสนอที่จะให้รัฐบาลดําเนินการเด็ดขาดเช่นหลายประเทศนั้น ไม่สามารถทําได้ เนื่องจากลักษณะของประเทศไทยแตกต่างจากประเทศอื่น ถึงอย่างนั้นขอให้มั่นใจรัฐบาลจะทําให้ดีที่สุด
..................................
กลุ่มประชาสัมพันธ์และเผยแพร่ สํานักโฆษก